ભારત સરકારના આદિજાતિ બાબતોનાં રાજ્યકક્ષાનાં મંત્રીશ્રી જશવંતસિંહ ભાભોર આ પ્રસંગે મુખ્ય અતિથિ રહ્યા હતા. તેમજ ગુજરાત રાજ્યનાં સામાજીક ન્યાય અને અધિકારીતાના મંત્રીશ્રી આત્મારામ પરમાર અને રાજ્ય કક્ષાનાં પાણી પૂરવઠા અને નાગરિક ઉડ્ડયનમંત્રીશ્રી જશાભાઈ બારડની વિશેષ ઉપસ્થિતિ રહ્યા હતા. આ કાર્યક્રમનો દીપ પ્રાગટ્ય કરી અને ભારત સરકારના આદિજાતિ બાબતોનાં રાજ્યકક્ષાનાં મંત્રી જશવંતસિંહ ભાભોરે ભાવનગર જિલ્લા વહીવટી તંત્રની ડીજીટલ ઈન્ડીયાની પ્રશંસનીય કામગીરી બદલ અભિનંદન પાઠવતાં જણાવ્યું હતું કે દિલ્હી ખાતે તા. 30 ડીસેમ્બરના રોજ યોજાયેલ રાષ્ટ્રીયકક્ષાનાં ડીજી- ધન મેળામાં માન. વડાપ્રધાનશ્રીએ પણ ભાવનગર જિલ્લાની કામગીરીને બિરદાવી છે જે ભાવનગર માટે ગૌરવપૂર્ણ બાબત છે.